Avaldamata mingit isiklikku seisukohta peale napi hämmelduse, kleebin siia mitmesugused reaktsioonid ja avaldused, mis on kogunenud viimastel päevadel mu postkasti seoses Tõnu Trubetsky hiljutise käitumisega.  Kasutan allikate hägustamiseks mõningat kunstilist vabadust; kui keegi tahab autorsust deklareerida, olgu lahke ja lasku kommentaarides käia.      ***    A: hei! trubetsky astus keskerakonda ja ytles, et too on ainus alternatiiv parempoolsetele. sama olen paraku isegi mõelnud.  B: no päris nii hull see asi ei ole  meil on alati võimalus toetada imaginaarseid sotse  mitte neid, kes on, vaid neid, kes olla võiksid  A: :) jah, aga ega see ei aita  B: ei,  aga see laseb teeselda, et elu on talutav. või noh, võib-olla isegi poliitika, kui sellele parasjagu peale ei vaata      ***    C: Trubetsky astus Keskerakonda  D: ai  lolliks läinud või yle ostetud  C: seda minagi, vt minu viimast kirja :D  et ai  C: ja see yllatushyyete ja pettumusohete laine yle toimetuse oli ysna yksmeelne ja kattis kogu meie avatud kontori  D: nohjah. aga imelik valik ikkagi  et keegi ka enam sotse ei armasta  võiks ju  C: nojah, ma just mõtlesin, et kõik sympaatsed poliitikud lähevad varem või hiljem SDEsse yle  "maailma lõpus on erakond, kus kunagi kohtume kõik"      ***    E (EERi liige): täitsa pekkis!!!  aga no kui mina võrdlen näiteks savisaart ja strandbergi, siis ka mina valiks iga kell savisaare.      ***    Pime detsembriöö. Lugupeetud linnavolikogu liige upitab end ähkides Lexusest välja, haarab istmelt mapi kinnisvaramenetlustega, katab kiilaneva pea  sooblinahkse mytsiga ning lööb autoukse kinni. Ryhib siis läbi kõrgete hangede koduukseni ja astub esikusse, kus teda tervitab armastav abikaasa.    "Kas sa tead, et issi oli ykskord punkar?" kostab elutoast dramaatiline sosin. "Ei olnud!" viskab teine hääl uskmatul toonil vastu. "Oli kyll! Ma pööningult leidsin kasti, kus olid tema plaadid ja raamatud. Tal oli oma bänd! Tead, issi oli anarhist, kui ta veel paks ei olnud!"    Poliitikuhärra käsi mytsiga jääb korraks õhku rippuma. Siis  pistab ta mapi yllatunud naisele pihku, keerab sõnagi lausumata ymber ja virutab välisukse selja taga myrtsuga kinni. Seejärel marsib ta lähimasse baari ja joob ennast joonelt täis.      ***    ROHELISE LIPU VALGUSES  (M.Vaik/T.Trubetsky/folkloor)    Tule ymber on kogunend mõned  Ridva otsas yks rohekas kalts  Ahnelt neelab mu saamatud kõned  Sygistuule käes kahisev malts    Keegi sult suurt kirjaoskust ei nõua  Piisab kui seinale  kritseldad K  Veel linnasid lõhu kui halle ei jõua  Mu vaikiva heakskiidu pälvid sa taas    Ja ikka ja jälle on lahus su soovid  Sellest mida sa tohid ja pead  Kui käimas on pronksiöörevolutsioonid  Siis meiegi kohal me tõstame pead    Kui valija kord avab meilegi syle  Öös syttivad silmad kus peegeldus õud  Siis vaenlusetormid meist tuiskavad yle  Vihaselt rõhuvad valgete jõud    Läbi riikluse ajastu lehvib see kangas  Haljas kui lõpmata  karjamaaruum  Kuni pysivad seadused kohtud ja vanglad  Teil pilkavalt naeratab Edgari suu